kardosdrur/scandi-wiki huggingface dataset:
Ludwig Aegidi

Ludwig Karl James Aegidi (Ägidi) (født 10. april 1825 i Tilsit, død 20. november 1901 i Berlin) var en tysk retskyndig og politiker.

Aegidi blev privatdocent i Göttingen i 1853, og i 1857 ekstraordinær professor i Erlangen. Blot to år senere blev han gymnasialprofessor i Hamburg. I 1868 blev han udnlvnt universitetsprofessor i Bonn og fra 1871—77 var han ansat i udenrigsministeriet i Berlin, derefter honorarprofessor. Som politiker tilhørte Aegidi det frikonservative parti. Han har skrevet et større antal brochurer, blandt andet som litterær pennefører for ministeriet Hohenzollern-Auerswald samt adskillige mod Østrig rettede småskrifter, således: Preussen und der Friede von Villafranca (1859), det anonyme Suum cuique, Denkschrift über Preussen (samme år) og andre.

Med Alfred Klauhold udgav Aegidi Free Ships under Enemys Flag (1866) og Das Staatsarchiv. Sammlung der officiellen Actenstücke zur Geschichte der Gegenwart, I—XXI (1861—71), der blev fortsat af Hugo von Kremer-Auenrode, fra 1881 af Hans Delbrück.

Bibliografi 
 Der Fürsten-Rat nach dem Luneviller Frieden (1853)
 Preussen und der Friede von Villafranca (1859)
 Suum cuique, Denkschrift über Preussen (1859)
 Die Schluss-Acte der Wiener Ministerial-Conferenzen zur Ausbildung und Befestigung des Deutschen Bundes. Urkunden, Geschichte und Commentar (1860)
 Aus dem Jahr 1819. Beitrag zur deutschen Geschichte (2. oplag, 1861)
 Aus der Vorzeit des Zollvereins (1865)
 Woher und Wohin? (4. oplag, 1866). 
 Free Ships under Enemys Flag (1866)
 Das Staatsarchiv. Sammlung der officiellen Actenstücke zur Geschichte der Gegenwart, I—XXI (1861—71)

Kilder 
 

Jurister fra Tyskland
Politikere fra Tyskland
Ansatte ved Göttingens Universitet
Ansatte ved Erlangens Universitet
Ansatte ved Bonns Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Leopold Heinrich von Schaumburg

Leopold Heinrich von Schaumburg (28. juli 1743 i Oldenswort – 19. september 1816 i Viborg) var en dansk generalkrigskommissær.

Han tjente fra 11. maj 1758 som kadet og officer ved adskillige regimenter og i lang tid ved Jægerkorpset i Kiel, blev 1798 major, krigs- og landkommissær, 8. januar 1802 sø- og landkrigskommissær i det 3. jyske distrikt og erholdt 1808 karakter som generalkrigskommissær.

Han blev gift 1. gang med Dorothea Christiane Louise Frieboe (1763-1792) og 2. gang 1802 i Viborg med Elisabeth Dorothea Werner (1772-1860).

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Krigskommissærer fra Danmark
Danskere i 1700-tallet
Danskere i 1800-tallet
Personer fra Nordfrisland
Officerer fra Danmark
Junior-VM i orientering

Juniorverdensmesterskab i orientering () er det officielle juniorverdensmesterskab i orientering, som er en årligt tilbagevendende begivenhed for unge under 21 år. Det blev første gang afholdt i den svenske by Älvsbyn i 1990. Deltagende nationale landshold skal være i et forbund, som er medlem af det Internationale Orienterings-Forbund (IOF).

Der konkurreres i fire decipliner, en langdistance, en mellemdistance, en sprintdistance og en stafet. Oprindeligt var der kun to discipliner, klassisk og stafet. Oprindeligt var der kun to discipliner, klassisk og stafet. I 1991 kom der en kort distance med, som dog i 2004 blev erstattet af en mellemdistance. I 2006 kom sprintorientering med på programmet.

Format 
Programmet for Junior-VM følger VM i orienterings program. Tilbage i 1990 bestod Junior-VM kun af to konkurrencer, stafet og individuelt løb. I 1991 blev programmet udvidet til også at omfatte en kort distance (med en vindertid på omkring 25 min) og klassisk distance, som erstattede den individuelle. Programmet blev sidste gang ændret i 2004, og Junior-VM har nu følgende discipliner:

 Sprint – cirka tre kilometer for begge køn(løbes på 12 – 15 minutter)

 Mellem – cirka 6-7 kilometer for mænd og 4,5-6 kilometer for kvinder(løbes på cirka 30 minutter for begge). For mellemdistancen er der kvalifikation dagen før.

 Lang – cirka 15-18 kilometer for mænd (løbes på 90 – 100 minutter) og 9-12 kilometer for kvinder (løbes på 70-75 minutter).

 Stafet – 3-mands stafet. (tilbagelægges på cirka 3 x 45 minutter).

Der må ifølge IOF retninglinjer pr. 1. juni 2009 deltage 14 deltagere fra hvert nationalt forbund, som skal være ligeligt fordelt på syv kvinder og syv mænd.

Historie 
I 1983 tog en gruppe danske orienteringere initiativ til at arrangere et internationalt ungdoms mesterskab. Det blev afholdt samme år i skovene omkring Ry. Året efter fulgte Østrig op i Hartberg og i 1985 Font-Romeau i Frankrig. Fra og med arrangementet i Pécs, Ungarn 1986, blev det betragtet som det uofficielle europamesterskab. Fra 1990 blev det til det officielle Junior-VM.

Liste over værtslande

Galerij

Se også 
 VM i orientering

Referencer 

Orienteringsløb
VM i orientering
Theodor Schultze

Theodor Schultze (24. juni 1824 i Oldenburg in Holstein – 6. april 1898 i Potsdam) var en dansk-tysk departementschef.

Han var søn af apoteker i Oldenburg i Holsten Johann Andreas Schultze (20. januar 1779 - 24. februar 1865) og Philippine født Kregel (8. oktober 1784 - 14. marts 1862), tog 1847 juridisk eksamen i Kiel, blev 1848 auskultant ved Overretten i Slesvig by, 1849 amtssekretær i Neumünster, 1853 kancellist i Ministeriet for Hertugdømmerne Holsten og Lauenborg, 1855 kontorchef, 1856 departementschef, 1857 etatsråd. Fra 1859 til 1860 var han konstitueret som aktuar i Plön og Ahrensbök Amter, 1861 kongelig kommissarius i den holstenske stænderforsamling, og 1862 blev han departementschef i den holstenske regering i Plön. Fra dette embede tog han 1864 sin afsked efter at være løst fra sin ed til kongen og tog nu tjeneste som gehejmehofråd hos storhertugen af Oldenborg. For denne udarbejdede han i forening med professor Pernice et skrift om storhertugens arveret til Slesvig og Holsten, hvilket havde til følge, at Preussen betalte storhertugen 1 million Thaler som affindelsessum. 1866 trådte Schultze i preussisk tjeneste som regeringsråd i Kiel og forflyttedes 1868 til Potsdam, blev her 1881 overpræsidialråd og tog 1888 sin afsked; 1874 afslog han en opfordring af Bismarck til at indtræde i det preussiske ministerium.

Schultze, som var gået over til buddhismen, døde ugift 6. april 1898 i Potsdam.

Kilder 
  Biografi af H.R. Hiort-Lorenzen
 A. Pfungst, Ein deutscher Buddhist, Stuttgart 1899.
 Alberti, Schlesw.-Holst.-Lauenb. Schriftsteller-Lex.

Personer i Dansk Biografisk Leksikon
Artikler fra 1. udgave af Dansk biografisk leksikon
Departementschefer i Ministeriet for Hertugdømmerne Holsten og Lauenborg
Etatsråder fra Danmark
Embedsmænd fra Tyskland
Tyskere i 1800-tallet
Danskere i 1800-tallet
Personer fra Holsten
Danmark ved sommer-OL 1908

Danmark deltager i Sommer-OL 1908. 78 Sportsudøvere fra Danmark deltog i 8 sportsgrene under Sommer-OL 1908 i London. Danmark kom på en 16. plads med to sølv- og tre bronzemedaljer.

Medaljer

Medaljevindere

Kilder

Links 
 http://www.aafla.org/5va/reports_frmst.htm 
 den internationale olympiske komites database for resultater under OL

Eksterne henvisninger 

Lande ved sommer-OL 1908
1908
Sven Rosborn

Sven Gunnar Rosborn (født den 31. juli 1949 i Malmø) er en svensk arkæolog, tidligere museumschef i Malmö og i dag ansat som forskningschef for Fotevikens Museum i Skåne.

Sven Rosborn indskrev sig ved den arkæologiske institution på Lunds universitet i 1970. Han blev fil.kand. med hovedemnerne forhistorisk arkæologi og middelalderarkæologi 1972. 1972-1973 var han leder ved restaureringen af et af Norges ældste huse, Steinhuset på Granavollen, og blev fil.lic. i middelalderarkæologi 1974. Mellem 1970 og 1995 var han ansat som arkæolog på Malmö museum, fra 1977 som museumschef. Han blev 1980 en af initiativtagerne til projektet Forntid i nutid.

I august 1990 lagde Rosborn sammen med to kolleger grunden til tidskriftet Populär historia. Igangsættelsesfasen var klar den 23. maj 1991, da virksomheden Svenska Historiska Media AB blev registreret. Det første nummer af tidsskriftet udkom i juni samme år. Nogle år senere oprettedes også bogforlaget Historiska Media.

1995 oprettede Rosborn sammen med kollegaen Björn M Jakobsen Fotevikens Museum. Han havde der frem til og med 2012 stillingen som informations- og forskningschef. I 1998 tog han initiativ til bygningen af to kogger i Malmö og 2003 til oprettelsen af Koggmuseet i byen. I 2006 blev han indvalgt i Skånska Akademien.

Han er tillige initiativtager til det årlige historiske cykelløb "Christianloppet" samt til Skånes midtpunkt med monumentet "Mittelen" 2009.

Han har forsket i Harald Blåtands guldplakette.

Bibliografi 
 Historiska vingslag. Med Sven Rosborn genom Malmös historia (Malmö 2003) 
 Vikingekongens guldskat. Om opdagelserne af et mistet manuskript, Harald Blåtands grav og fæstningen Jomsborgs beliggenhed (Malmø 2021)

På internettet 

 Fotevikens museum. Platsen där drömmar blir till verklighet. Udgivet i forbindelse med Fotevikens museums 10 års-jubilæum i 2005 (Höllviken 2005) 
 Den skånska historien. Före skrivkonsten. (Höllviken 1999) 
 Den skånska historien. Vikingarna. (Höllviken 2004) 
 Studier i Norges äldsta stenbyggnadskonst. Systerkyrkorna och Steinhuset på Granavollen. (Höllviken 2007)
 Din guide till vikingatid och tidig medeltid. Södra Skåne, Bornholm och del av Pommern. (Foteviken 2010)

Eksterne henvisninger 
 
 

Arkæologer fra Sverige
Personer fra Malmø
Museumsfolk fra Sverige
Svenskere i 1900-tallet
Chilham Castle

Chilham Castle er et gods og keep i landsbyen Chilham mellem Ashford og Canterbury i Kent i England. Det polygone normanniske keep stammer fra 1174 og er den ældste bygning i landsbyen. Det er stadig beboet. Det siges, at den skulle være bygget til Henrik 2., men arkæologiske udgravninger i 1920'erne tyder på, at bygningen står på et fundament af en meget ældre angelsaksisk befæstning, der muligvis stammer fra 400-tallet. Der er også tegn på tidlige romerske bebyggelser i nærheden.

Historie 

I 1499 købte Henrik 8. borgen af Thomas Manners. I 1542 overdrog han det til sir Thomas Cheney, der begyndte at nedbryde borgen for at bruge byggematerialerne.

Godset, der blev opført inden for synsvidde af den "gamle borg" (keep), blev færdigbygget i 161???? af sir Dudley Digges.

Den nuværende terrasse blev ændret i 1700- og 1900-tallet og fører ned til en fiskesø fra 1860'erne og 1870'erne. Murene omkring grunden er hovedsageligt fra 1700-tallet, men to porthuse blev tilføjet i begyndelsen af 1920'erne, og de erstattede et fra 1800-tallet

Film og tv 
Slottet er flere gange blevet brugt i forbindelse med optagelser af film og tv.

I 1965 blev det brugt til at filme dele af The Amorous Adventures of Moll Flanders  med Kim Novak, Leo McKern og Angela Lansbury.
I 1985 blev slottet brugt til 80'er politidramaet Dempsey & Makepeace som familien Makepeace' hjem i episoden Cry God For Harry. Det blev filmet i 1984, og størstedelen af det timelange program blev filmet på slottet og dets jorder.
I 1989 blev Chilham Castle brugt i den første episode af ITV gameshowet Interceptor. Der blev holdt en ridderturnering på slottet, og deltagerne skulle deltage for at fortsætte i programmet.
I 1994 blev slottet brugt som Simeon Lee's herregård Gorston Hall i en episode af Agatha Christie's Poirot på ITV.

Se også  
 Liste over borge og slotte i England

Referencer

Eksterne henvisninger 

 chilham-castle.co.uk

Slotte i Kent
Mike Loades

Mike Loades er en britisk forfatter, tv-vært, instruktør og militærekspert.

Loades har primært optrådt som vært eller som ekspert i mange Dokumentarfilm om historiske våben. Han har også arrangeret actionscener på over 100 forskellige film- og tv-produktioner. Som tv-vært er han bedst kendt for BBC-serien Time Commanders, Weapons That Made Britain på Channel 4 og Weapon Masters på Discovery. Han var også vært på programmet Going Medieval på H2 Channel i 2012.

Han har instrueret mange tv-dramaer og dokumentarfilm:
 USS Constellation - Battling For Freedom, Indigo Films på History Channel 2007
 The Hunt For Lincoln's Assassin, Indigo Films på Nat Geo Channel 2006
 The Plot To Kill Jesse James, Indigo Films på History Channel 2006
 The Plot to Kill Reagan, Indigo Films på History Channel 2005
 Archery - Its History and Forms, Running Wolf Productions 1995 (video)
 Blow by Blow Guide to Swordfighting, Running Wolf Productions 1991 (video)

I 2010 medvirkede han som våbenekspert i tv-dokumentaren Medieval Fight Book om krigsmaskiner fra Hans Talhoffers fægtemanual. I 2013 producerede han en kort præsentationsfilm for Middelaldercentret ved Nykøbing Falster, hvor dele af Medieval Fight Book blev optaget, lige som flere af museet rekonstruktioner blev benyttet.

I sine programmer demonstrerer han militærhistorie fra flere historiske perioder ved brug af "hands-on": våben afprøves og testes. Han er en øvet rytter, fører af stridsvogn, bueskytte, bueskytte til hest, ridder, fægtemester og sortkrudtskytte.

Bibliografi 
 Swords and Swordsmen 2010, Pen and Sword Books 
 The Longbow 17. september 2013 Osprey Publishing 
 The Composite Bow 2016 Osprey Publishing 
 The Crossbow 2017 Osprey Publishing 
 War Bows 2019 Osprey Publishing

Referencer

Eksterne henvisninger 
 Officiel hjemmeside 
 
 Weapons That Made Britain på Channel 4.com

Faglitterære forfattere fra Storbritannien
Tv-værter fra Storbritannien
Instruktører fra Storbritannien
Trelleborg-Sassnitz

Trelleborg-Sassnitz var en jernbane- og bilfærgerute over Østersøen mellem Trelleborg i Sverige og Sassnitz i Tyskland, samt omvendt. Overfartstiden var på fire timer, og der var en afgang dagligt i hver sin retning. Ruten trafikeredes af Stena Line med fartøjet M/S Sassnitz. Europavej E22 fulgte færgeruten. Færgeruten blev indstillet den 14. marts 2020 i forbindelse med Coronaviruspandemien.

Historie 
Den 1. maj 1897 påbegyndtes postbefordring med dampskib mellem Trelleborg og Sassnitz. Jernbanefærgeruten blev påbegyndt den 6. juli 1909, og var den anden internationale jernbanefærgerute i verden efter Gedser-Warnemünde blev indviet 1903. Trelleborg-Sassnitz kaldes desuden for Kongelinjen (, ), eftersom den blev indviet af den svenske konge Gustav 5. og den tyske kejser Vilhelm 2. (som også var konge af Preussen). Frem til 2. verdenskrig var færgeruten hovedforbindelsen mellem Sverige og det europæiske kontinent, med direkte vogne mellem bl.a. Stockholm og Berlin.

Efter omfattende ødelæggelser af havnen i Sassnitz blev trafikken indstillet i foråret 1945, for at blive genoptaget den 16. marts 1948.

I tiden frem til den tyske genforening i begyndelsen af 1990'erne var færgeruten, som på den tid gik til det daværende Østtyskland, svagt trafikeret sammenlignet med færgeruter mellem Sverige og Vesttyskland. I midten af 1980'erne blev færgeruten markedsført som TS Line – for hhv. Trelleborg og Sassnitz. Efter den tyske genforening så færgeruten en omfattende persontogstrafik mellem Malmø og Berlin, som dog i år 2000 var reduceret til nattoget Berlin Night Express , der i 2012 blev overtaget af togoperatøren Veolia. Godstogstrafikken på færgeruten er derimod stadig betydelig.

Referencer

Eksterne henvisninger 
 Die Königslinie Sassnitz 

Færgeruter i Sverige
Færgeruter i Tyskland
Etableret i 1909
Cleverbot

Cleverbot er en chatbot på internet, der bruger en kunstig intelligens algoritme til at tale med mennesker. Det er skabt af Rollo Carpenter, som også har skabt Jabberwacky, der er et lignende chat-bot. Denne type af chat-bots lærer fra mennesker og husker ord inden for sin database. I sin første årti af Cleverbots liv, afholdte der flere tusinde samtaler med Rollo Carpenter og hans medarbejdere. Men siden lanceringen på nettet i 1997, er antallet af samtaler oversteget med 65 mio. Cleverbot.
Cleverbot styres af Existor Ltd.

Se også 
Turing-test

Kilder

Eksterne links 
 Cleverbots hjemmeside 

Chatbots
Web-programmer
Maher El-Beheiry

Maher El-Beheiry (, født 17. marts 1943), er dommer og tidligere formand for Den Øverste forfatningsdomstol i Egypten indtil den 1. juli 2013 hvor posten overgik til Adly Mansour. Efter de massive protester i befolkningen meddelte nogen medier at El-Beheiry var udnævnt af Abdul Fatah al-Sisi til midlertidige præsident af Egypten, men valget faldt på Mansour.

Referencer 

Dommere
Personer fra Egypten
Lars Wivallius

Lars Wivallius (1605 - 6. april 1669) var en svensk forfatter.

Wivallius blev student i Uppsala 1623, men blev ikke længe ved studierne. Hans lyst til fremmede sprog og eventyr drev ham ud, og derved kom han 1629 ud for et eventyr, som blev af betydning for hans senere liv og digtning. Wivallius udgav sig for dansk adelsmand, og det lykkedes ham derved at blive gift med en skånsk adelsdame, men da bedrageriet opdagedes, blev han fængslet og kom først ud 1641; han vendte tilbage til Stockholm, blev atter gift og levede nogle ikke helt blide år, hvor rettergang og proces hørte til det sædvanlige.

Wivallius’ digtning stammer fra ungdomstiden og udmærker sig ved en uvant følelsesfuldhed og friskhed, og højest blandt hans digte står de, hvori friheden besynges: Ach libertas du ädle ting og Varer nu glad mina fiender all. Inden for svensklatinsk digtning optræder han i sine ældre dage. Hans interessante Liv er digterisk behandlet af A.U. Bååth: Kärlekssaga på Björkeberga (1892) og af Harald Molander: En lyckoriddare (1896, dramatisk 1900). Den første gode samlede udgave af ham var af Schück i 2 bind: Lars Wivallius, hans liv och dikter, I—II (1893—95), af Schück findes også En äventyrare från det trettioåriga krigets tid (1918).

Kilder 

 

Digtere fra Sverige
Svenskere i 1600-tallet
Salmonsens
Johannes Rudbeckius

Johannes Rudbeckius (født 3. april 1581 ved Örebro, død 8. august 1646 i Västerås) var en svensk teolog og biskop.

Rudbeckius, hvis fader var født på godset Rudbeck i Holsten og ved sin indvandring til Sverige havde antaget dette navn, studerede fra 1598 i Uppsala og 1601—03 i Wittenberg. I 1604 blev han professor i matematik ved universitetet i Uppsala. Efter et fornyet ophold i Tyskland, hvor han særlig studerede teologi, blev han 1609 professor i hebraisk og 1611 i teologi. I 1613 kaldtes han af Gustav II Adolf til hofprædikant og skriftefader. Han fulgte kongen 1614—16 i Rusland og Østersøprovinserne og blev 1619 biskop i Västerås. Her var han i højeste grad virksom med at forbedre tilstanden, såvel i 
byen Västerås som i stiftet. Han grundede således her et gymnasium 1623, det første i Sverige, anlagde hospitaler, velgørende stiftelser, bogsamlinger, trykkerier og så videre. I 1627 overdroges det ham at inspicere kirkeforholdene i Estland, Livland og Ingermanland, og han udførte dette hverv så godt, at hans rejse betragtes som en betydningsfuld tildragelse i disse landes kirkehistorie. Til Gustaf Adolf stod han i et godt forhold, og hans forskellige forslag til 
forbedringer godkendtes alle. Men under Kristina udtalte Rudbeckius oftere utilfredshed med formynderregeringens færd og udgav 1636 Privilegia quædam doctorum etc., som vakte de styrendes mishag; han måtte til sidst gøre afbigt. I sine sidste år, i hvilke hans helbred var svagt, kastede han sig med iver over bibelstudiet. I sine yngre år havde han taget virksom del i disputatser mod kalvinister og romerske katolikker. Rudbeckius har udgivet en Logica (1625) og mange mindre skrifter.

Kilder 

 

Biskopper fra Sverige
Ansatte ved Uppsala Universitet
Svenskere i 1500-tallet
Svenskere i 1600-tallet
Salmonsens
Hastings Castle

Hastings Castle er en borgruin i byen Hastings i East Sussex i England. Borgen blev bygget af Vilhelm Erobreren, men er ødelagt flere gange og er ruin i dag.

Historie 

Straks efter at være ankommet til England i 1066 beordrede Vilhelm Erobreren tre forskellige befæstninger opført: Pevensey Castle i september 1066: Hastings (inden Slaget ved Hastings) og Dover Castle få dage efter slaget. Hastings Castle blev bygget som et motte-bailey-anlæg tæt på havet. Den oprindelige borg var af træ, men i 1070 udstedte Vilhelm Erobreren ordre om at slottet skulle genopføres i sten sammen med St Mary's Chapel. Derefter blev den overdraget til Humphrey de Tilleul. Da han rejste tilbage til Normandiet, overgik slottet til Robert, greven af Eu.

Greverne af Eu i Frankrig kontrollerede slottet i det meste af den normanniske periode, og i 1172 blev et stort tårn bygget for at forstærke borgen.
Kong John beordrede, at den skulle ødelægges for at undgå at den faldt i hænderne på Dauphin Louis. I 1220 blev slottet genbefæstet af Henrik 3. og forblev på kongens hænder til 1331. I 1249 blev det renoveret og i 1274 udstedte Edvard 1. forordninger til flåden fra slottet.

I 1287 hærgede voldsommer storme den engelske sydkyst i mange måneder, og den bløde sandsten blev ødelagt. En stor del af den klippe, som borgen er bygget på, faldt i havet sammen med en del af slottet.

I 1339 og 1377 blev byen angrebet af Frankrig og efterlod mange nedbrændte bygninger. I det næste århundrede eroderede borgen gradvist og forsvandt i havet. Midt  i 1500-tallet iværksatte Henrik 8. ødelæggelsen af alle katolsk klostre og efterlod stedet i forfald i mange år. Herefter blev det købt af Pelham-familien og brugt til landbrug, til det var så overgroet og forfaldent, at det stort set blev glemt.

Først i 1824 blev det arkæologisk udgravet og restaureret, og i 1870'erne blev slottets kældre genopdaget.

Under 2. verdenskrig oplevede slottet yderligere ødelæggelser, da Hasting var målet for flere bombetogter. I 1951 købte Hastings Corporation stedet og skabte en turistattraktion.

Se også  
 Liste over borge og slotte i England

Referencer

Eksterne henvisninger 
Hastings Castle Officiel hjemmeside

Slotte i East Sussex
Borgruiner i Storbritannien
Betampona-reservatet

Betampona-reservatet er et  naturreservat i regionen  Atsinanana i Madagaskar. Den ligger  40 km nordvest for byen Toamasina og blev etableret i 1927. Reservatet har et areal på 29,2 km².

Eksterne kilder/henvisninger 

 Betampona  på parcs-madagascar.com

Madagaskars geografi

Naturreservater i Madagaskar
Naturreservater
Olof Rudbeck

Olof Rudbeck henviser til:

 Olof Rudbeck den ældre (1630–1702) – svensk anatom og botanist
 Olof Rudbeck den yngre (1660–1740) – svensk anatom og botanist
 Olof Rudbeck den yngste (1750–1777) – svensk forfatter
Adly Mansour

Adly Mahmoud Mansour (, født 23. december 1945) er leder af den egyptiske forfatningsdomstol og var Egyptens fungerende præsident fra den 3. juli 2013 til den 8. juni 2014.

Han dimitterede med sin juridiske embedseksamen i 1967 og arbejdede for Egyptens statsråd. Han blev senere uddannet på Frankrigs École nationale d'administration (ENA), hvorfra han dimitterede i 1977.
Mansour blev udnævnt til forfatningsdomstolen i 1992 og fungerende som vicechef for forfatningsdomstolen indtil juli 2012, hvor han blev forfremmet til leder af domstolen.

Hans udnævnelse blev annonceret på tv af forsvarsminister generaloberst Abdul Fatah al-Sisi. I en kort tid herefter misfortolkede nogle medier, at valget var faldet på den tidligere leder af den egyptiske forfatningsdomstol Maher El-Beheiry.

Mansour har en søn og to døtre med sin ægtefælle.

Referencer 

Egyptens præsidenter
77 Bombay Street

77 Bombay Street er et indie band fra kantonen Graubünden i Schweiz, der består af de fire brødre Matt, Joe, Esra og Simri-Ramon Buchli. Gruppen har navn efter en adresse deres familie boede på i Australien og blev dannet i 2008.

Diskografi

Albums

Singler

Referencer

Eksterne henvisninger 

Musikgrupper fra Schweiz
Musikgrupper fra 2008
Dajana Kirillova

Dajana Kirillova (  ; født 16. april 2002 i Kazan, Tatarstan Rusland) er en russisk børnesanger, som repræsenterede Rusland i Junior Eurovision Song Contest 2013 i Ukraines hovedstad Kyiv, hvor hun synger sangen "Metjtaj" (Drøm).

Eksterne henvisninger 

 

Sangere fra Rusland
Personer fra Kasan